钦定古今图书集成/理学汇编/学行典/第204卷 > 陈文灿
## 钦定古今图书集成/理学汇编/学行典/第204卷 > 陈文灿

按《武进县志》：“陈文灿，字少闲，性孝友。兄居马迹山，患
瘿疾，需医药甚急。是时湖水风沸连天，勿得渡，倩渔
艇渡。中流舟荡欲返，文灿语舟人曰：‘而知风波急，不
知予兄病尤急也’。竟冒险归，共寝处半月，兄始逝。乡
民每至青黄不接，便乏食，文灿储担石，时缓急济之，
不责偿。远族耕荆溪逋课，豪姓挟其子往矣。文灿不”
远百里，持橐金代偿，得返，父子如初。嗣子睿谟成进
士，封如子官。